stanford-oval/wikipedia huggingface dataset:
Bill Clement

| Bill Clement> Henkilötiedot |
| --- | --- |
Syntynyt: 20. joulukuuta 1950 (ikä 73) Buckingham, Quebec, Kanada
Kansalaisuus:   Kanada  Yhdysvallat
Jääkiekkoilija
Pelipaikka:  Keskushyökkääjä
Pituus:  185 cm
Paino:  86 kg
Pelaajaura
Pääsarjaura:  1970–1982
Seurat:  Philadelphia Flyers (NHL) Washington Capitals (NHL) Atlanta Flames (NHL) Calgary Flames (NHL) Ottawa 67's (OHA) Quebec Aces (AHL) Richmond Robins (AHL)
NHL-varaus:  18. varaus, 1970 Philadelphia Flyers
William "Bill" H. Clement (s. 20. joulukuuta 1950 Buckingham, Quebec, Kanada) on uransa päättänyt yhdysvaltalainen jääkiekkoilija sekä kaksinkertainen Stanley Cup-voittaja.
Philadelphia Flyers varasi Clementin NHL:ään vuoden 1970 varaustilaisuudessa. Hän edusti yksitoista kautta kestäneellä NHL-urallaan Philadelphian ohella Washington Capitalsia, Atlanta Flamesia sekä Calgary Flamesia, voittaen NHL:n Stanley Cup-mestaruuden kahdesti pelatessaan Flyersissa. Hän pelasi ammattilaisurallaan yhteensä 719 NHL:n runkosarjaottelua tehopistein 148+208=356. Hänet valittiin myös vuosina 1976 ja 1978 NHL:n tähdistöotteluun
Ammattilaisuransa jälkeen Clement on toiminut kommentaattorina lukuisissa televisioiduissa jääkiekko-otteluissa, ja lainannut äänensä myös lukuisiin EA Sportsin NHL-pelisarjan osiin.
Ura

Clementin ura alkoi junioriliiga Ontario Hockey Leaguen Ottawa 67's:ssä, jossa hän pelasi yhteensä kolme kautta. Viimeisellä juniorikaudellaan Ottawassa Clement takoi 54 ottelussa tehopisteet 19+36=55, joten hyvin sujuneen kauden jälkeen Philadelphia Flyers varasi hänet NHL:ään vuoden 1970 varaustilaisuudessa toisella kierroksella varausnumerolla 18.
NHL-kaukaloihin tähdännyt Clement ei kuitenkaan murtautunut heti Philadelphian kokoonpanoon, vaan joutui hakemaan aluksi vauhtia Quebec Acesista, joka oli Philadelphian AHL-liigan farmiseura. Quebecissä Clementin taitoja sulavana kahden suunnan hyökkääjänä alettiin arvostaa. Seuraavaksi kaudeksi hän siirtyi Philadelphian joukkueeseen 49 ottelun ajaksi, ja pelasi Flyersin uudessa AHL-farmiseurassa, Richmond Robinsissa 26 ottelua. Kausi kaudelta Clement paransi peliään, ja lopulta oli mukana juhlimassa Stanley Cup-mestaruutta perättäisinä vuosina 1974 ja 1975.
Ennen seuraavaa kautta Philadelphia kauppasi Clementin Washington Capitalsiin vaihdossa ensimmäisen kierroksen avausvaraukseen, joka tulisi kyseisenä vuonna olemaan Mel Bridgman. Clement sai Capitalsissa kuitenkin vastuuta, ja hänet valittiin seuran kapteeniksi. 46 runkosarjaottelun jälkeen Clementin matka jatkui kuitenkin jälleen uuteen seuraan, tällä kertaa Atlanta Flamesiin vaihdossa Gerry Meehaniin. Atlantan joukkuemenestys ei ollut parhaalla mahdollisella tasolla, mutta Clement pelasi seurassa kenties NHL-uransa parhaimmat vuodet: hänet valittiin tuolloin kahdesti NHL:n tähdistöotteluun, ja kaudella 1977-78 hän takoi NHL-uransa yhden kauden piste-ennätyksen tehtailemalla runkosarjassa tehopisteet 20+30=50. Tosin kaudella 1975-76 Clement teki yhteensä 54 tehopistettä, mutta kahdessa eri seurassa. 
Atlanta Flamesin kaikkien aikojen pistetilastoissa Clement on sijalla kahdeksan, sillä hän on Atlantassa pelaamissaan 297 ottelussa nakuttanut tehopisteet 69+107=176.
Atlanta muutti lopulta Kanadan puolelle Calgaryyn, jossa Clementin NHL-ura päättyi kahden Calgary Flamesissa vietetyn kauden jälkeen.
Saavutukset

Stanley Cup-mestaruus (1974 ja 1975)
Pelasi NHL:n tähdistöottelussa (1976 ja 1978)
Cam Gigandet

| Cam Gigandet |
| --- | --- |
 Cam Gigandet haastattelussa lokakuussa 2008.
Henkilötiedot
Koko nimi:  Cam Joslin Gigandet
Syntynyt: 16. elokuuta 1982 (ikä 42) Tacoma, Washington, Yhdysvallat
Ammatti:  näyttelijä
Näyttelijä
Aktiivisena:  2003–
Merkittävät roolit:  Kevin Volchok (O.C.) James (Twilight – Houkutus)
Aiheesta muualla
IMDb 
Elonet
Cam Joslin Gigandet (s. 16. elokuuta 1982) on yhdysvaltalainen näyttelijä. Hänet tunnetaan kenties parhaiten televisiosarjasta O.C., jossa hän näytteli Kevin Volchokia. Hänet tunnetaan myös elokuvista Never Back Down ja  Twilight – Houkutus (2008).
Nuoruus ja yksityiselämä

Gigandet syntyi Tacomassa, Washingtonissa Jay ja Kim Gigandetille. Hänellä on sisko nimeltään Kelsie. Valmistuttuaan Auburn Senior High Schoolista vuonna 2001 hän muutti Kaliforniaan. Kaliforniassa hän kävi Santa Monica Community Collegea, jossa hän osallistui ensimmäiselle näytelmäkurssilleen. Gigandet seurustelee Dominique Geisendorffin kanssa. Heillä on kaksi yhteistä lasta, huhtikuussa 2009 syntynyt tytär ja 23. tammikuuta 2013 syntynyt poika. Cam harrastaa Krav Magaa, jossa hänellä on musta vyö.
Gigandet'n sukunimi on ranskankielinen. Hänen iso-iso-iso-isovanhempansa Francis Vincent Gigandet ja Mary Humbert olivat maahanmuuttajia Ranskasta. Gigandet'lla on myös suomalaiset, ruotsalaiset, englantilaiset, saksalaiset sekä alankomaalaiset sukujuuret.
Ura

Vuonna 2003 Gigandet teki televisiodebyyttinsä Mark Youngina C.S.I.-rikossarjan neljännellä tuotantokaudella. Tämän jälkeen hän näytteli sarjassa Jack & Bobby sekä kenties tunnetuimmassa roolissaan Kevin Volchokina sarjassa O.C..
Vuonna 2004 Gigandet oli mukana elokuvassa Mistaken, vuonna 2007 elokuvassa Who's Your Caddy? ja vuonna 2008 elokuvassa Never Back Down, josta hän voitti vuoden 2008 MTV Movie Awardin yhdessä Sean Farisin kanssa kategoriassa "Paras taistelu". Samana vuonna hän näytteli James-nimistä vampyyrijäljittäjää elokuvassa Twilight – Houkutus, josta hän voittikin seuraavan, vuoden 2009 MTV Movie Awardin samassa kategoriassa, mutta tällä kertaa Robert Pattinsonin kanssa. Gigandet muihin rooleihin lukeutuvat muun muassa The Unborn ja Making Change.
Gigandet näyttelee elokuvan Burleski pääosassa yhdessä Christina Aguileran, Eric Danen ja Cherin kanssa. Elokuvaa ryhdyttiin kuvaamaan marraskuussa 2009. Elokuva oli Aguileran debyyttielokuva.
Filmografia

| Vuosi | Suomenkielinen nimi | Alkuperäinen nimi | Rooli | Laji | Huomioita |
| --- | --- | --- | --- | --- | --- |
| 2003 | C.S.I. | CSI: Crime Scene Investigation | Mark Young | TV-sarja | Kausi 4 - jakso 4: "Feeling The Heat" |
| 2004 | Mistaken | Mistaken | Joe |  |  |
| 2004 | Tunteita ja tuoksuja | The Young and the Restless | Daniel Romalotti | TV-sarja | 7 jaksoa |
| 2005 | Jack & Bobby | Jack & Bobby | Randy Bongard | TV-sarja | 5 jaksoa |
| 2005–2006 | O.C. | The O.C. | Kevin Volchok | TV-sarja | 15 jaksoa |
| 2007 | Who's Your Caddy? | Who's Your Caddy? | Mick | Elokuva |  |
| 2008 | Never Back Down | Never Back Down | Ryan McCarthy | Elokuva |  |
| 2008 | Twilight – Houkutus | Twilight | James | Elokuva |  |
| 2009 | The Unborn | The Unborn | Mark Hardigan | Elokuva |  |
| 2009 | Five Star Day | Five Star Day | Jake Gibson | Elokuva |  |
| 2009 | Making Change | Making Change | Piispa | Elokuva |  |
| 2009 | Pandorum | Pandorum | Gallo | Elokuva |  |
| 2009 | Kid Cannabis | Kid Cannabis | Topher Clark | Elokuva |  |
| 2010 | Kerosene Cowboys | Kerosene Cowboys | Butch Masters | Elokuva |  |
| 2010 | The Experiment | The Experiment | Chase | Elokuva |  |
| 2010 | Easy A | Easy A | Micah | Elokuva |  |
| 2011 | Pinkville | Pinkville | Fred Widmer | Elokuva |  |
| 2011 | Burleski | Burlesque | Jack Stanley | Elokuva |  |
| 2011 | Priest | Priest | Sheriffi Hicks | Elokuva |  |
| 2011 | Trespass | Trespass | Jonah | Elokuva |  |
| 2011 | The Roommate | The Roommate | Stephen | Elokuva |  |
Aiheesta muualla

Kuvia tai muita tiedostoja aiheesta Cam Gigandet Wikimedia Commonsissa
DNF

DNF voi viitata johonkin seuraavista:
DNF, paketinhallintajärjestelmä
Duke Nukem Forever, tietokonepeli
disjunktiivinen normaalimuoto, engl. Disjunctive Normal Form (DNF)
Det Nye Folkepartiet, entinen norjalainen puolue
did not finish, kilpailuissa merkintä, että osanottaja ei päässyt maaliin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DNF”, voi hakea sivunnimihaulla, laajalla sivunnimihaulla tai tekstihaulla.
Bioferme

| Bioferme Oy |
| --- | --- |
Perustettu:  1977
Lakkautettu:  2018
Toimitusjohtaja:  Niko Scharlin
Kotipaikka:  Kaarina, Suomi
Toimiala:  elintarvike
Omistaja:  Fazer
Kotisivu:  bioferme.fi
Infobox OKVirheellinen NIMI-arvo: 
Bioferme oli vuonna 1977 perustettu kaarinalainen perheyritys. Yritys kehitti, valmisti ja markkinoi kasviperäisiä elintarvikkeita ja luomutuotteita.
Bioferme ja sen Yosa-kuluttajabrändi siirtyivät maaliskuussa 2017 yrityskaupassa suomalaiselle Fazer-konsernille. Fazer on käynnistämässä Lifestyle Foods liiketoiminta-aluetta kehittämään viljapohjaisia maidottomia tuotteita, joihin Biofermen tuotteet kuuluvat.
Tuotteet

Bioferme Oy:n päätuotteita olivat lusikoitavat kaurasta valmistetut Yosa-välipalat, juotavat Yosa Smoothiet ja ruoanlaittoon ja dippaukseen tarkoitetut Yosa Ruoka & Dippi -tuotteet. Isoäidin-tuotesarjassa myytiin luomuhapankaalia, luomuhapankurkkuja ja glögiä. [lähde? ]
Aiheesta muualla

Yosa-smoothiet valittiin vuoden 2009 tähtituotteeksi
Töyrylä, Inka: Biofermen Merja Scharlin: Luomu on gourmeeta. PYR Info, 2008, nro 1.  Pakkausalan Ympäristörekisteri PYR Oy. Artikkelin verkkoversio. Viitattu 12.11.2010.
Bob Balaban

Bob Balaban vuonna 2012.
Robert Elmer "Bob" Balaban (s. 16. elokuuta 1945 Chicago) on yhdysvaltalainen näyttelijä sekä elokuvaohjaaja ja -tuottaja. Hän on esiintynyt muun muassa elokuvissa Kolmannen asteen yhteys (1977), Pelon kasvot (1990), Harry pala palalta (1997), Lady in the Water (2006) ja The Monuments Men (2013).
Balaban esiintyi Robert Altmanin elokuvassa Gosford Park (2001), jonka hän myös tuotti. Hän on ollut ehdolla Tony- ja Oscar-palkintojen saajaksi.
Aiheesta muualla

Bob Balaban Internet Movie Databasessa. (englanniksi)
Carola Hakola

| Carola Hakola> Henkilötiedot |
| --- | --- |
Syntynyt: 24. elokuuta 2002 (ikä 22)
Ammatti:  näyttelijä, sisällöntuottaja
Näyttelijä
Aktiivisena:  2020–
Aiheesta muualla
IMDb 
Carola Hakola (s. 24. elokuuta 2002) on suomalainen näyttelijä ja sosiaalisen median sisällöntuottaja. Hakola näyttelee pääosaa kesäkuussa 2021 julkaistun Häräntappoaseen uudessa versiossa. Hän on aktiivinen TikTok-sovelluksessa, jossa hänellä on yli 134 000 seuraajaa.
Hakola on kotoisin Tampereelta. Hän on valmistunut Tampereen yhteiskoulun lukiosta.
Filmografia

Häräntappoase – Alexandra ”Allu” Korva (2021)
Poikani Joel – Iida (2022)
Aiheesta muualla

Carola Hakola Internet Movie Databasessa. (englanniksi)
DNEL

DNEL (engl. derived no-effect level) eli johdettu vaikutukseton altistumistaso tai annostaso on kemikaalien arvo, joka ilmoittaa, minkä kokoista annosta voidaan pitää turvallisena ihmiselle. Euroopan unionin REACH-asetuksen mukaan jokaiselle kemikaalille on määriteltävä DNEL-arvo kemikaalin rekisteröinnin yhteydessä.
DNR-päätös

DNR-päätös (lyhenne sanoista do not resuscitate = älkää elvyttäkö; päätös kieltää elvyttämisen tai pidättäytyä siitä) on potilaan päätös kieltää elvyttämisen tai lääkärin tekemä lääketieteellinen päätös pidättäytyä elvyttämisestä. DNR-päätös rajaa ainoastaan elvyttämistä, ei muuta potilaan hoitoa. Potilaalle voidaan antaa päätöksen jälkeenkin tehohoitoa.
DNR-päätöksen tekee lääkäri tilanteessa, jossa potilaalla on vaikea perussairaus [Vaikealla perussairaudella  tarkoitetaan tässä yhteydessä akuuttia tilaa, joka suurella todennäköisyydellä johtaa kuolemaan muutamassa päivässä, pahanlaatuinen tauti joka on edennyt siihen vaiheeseen että parantavaa hoitoa ei ole, krooninen sairaus joka on edennyt siihen pisteeseen että elinaikaa on jäljellä viikkoja tai muutamia kuukausia ja ei elinsiirtoa (esimerkiksi tällaisesta on maksakirroosi ja vaikea sydänsairaus)] ja onnistuneekin elvytyksen jälkeenkin olisi todennäköistä että potilaan tila ei palautuisi ennalleen. Päätös on sellainen potilaslaissa tarkoitettu tärkeä päätös, josta on keskusteltava potilaan kanssa. Mikäli DNR-päätös on lääketieteellisesti asianmukainen ja perusteltu, potilas ei voi tai hänen omaisensa eivät voi vaatia sen kumoamista. Potilaan tilateen parantuessa DNR-päätös voidaan purkaa. Saattohoitopäätös sisältää DNR-päätöksen.
Breed 77

Breed 77 on gibraltarilaistaustainen brittiläinen yhtye, joka musiikissaan yhdistää latinalaismusiikkia rockiin ja metallimusiikkiin. Se on perustettu 1996. Yhtyeen jäsenet ovat Paul Isola (laulu), Danny Felice (kitara), Pedro Caparros (kitara), Stuart Cavilla (basso) ja Andre Joyzi (rummut) Yhtye on soittanut Metallican, Megadethin, Black Sabbathin ja The Melvinsin lämmittelijöinä.
Perustajajäsenet Isola, Felice, Cavilla ja Bautista tunsivat toisensa jo lapsina Gibraltarilla, mutta perustivat yhtyeen vasta muutettuaan Lontooseen. Se sai heti suosiota britannian pienissä metallimusiikkipiireissä. Se valittiin Kerrang! -lehden äänestyksessä vuonna 1998 parhaaksi yhtyeeksi jolla ei ole vielä levytyssopimusta. Se solmi sopimuksen australialaisen Albert Productions -yhtiön kanssa, joka tuottaa myös AC/DC:n kotimaan julkaisut.
Jäsenet > Nykyiset jäsenet

Paul Isola (Gibraltar) laulu (1996–2013, 2014–2015, 2017, 2021-)
Danny Felice (Gibraltar) – kitara, taustalaulu (1996–2015, 2017, 2021-)
Pedro Caparros López (Barcelona, Spain) – kitara, taustalaulu (2002–2015, 2017, 2021-)
Jäsenet > Entiset jäsenet

Lawrence Bautista – rummut (1996–1997)
Nick Beesley – rummut (1997–1998)
Charlie Gomez – basso (1999–2000)
Dan Wilkinson – basso (2000)
Peter Chichone – rummut (1998–2006)
Adam Lewis – rummut (2006–2007)
Óscar Preciado Zamora – rummut (2007–2010)
Rui Lopez (Lisbon, Portugal) – laulu (2013–2014)
Ben Edis (Nottingham, England) – basso (2014–2015)
Andre Joyzi (Lisbon, Portugal) – rummut (2010–2015)
Stuart Cavilla – basso (1996–1999, 2001–2014, 2017)
Diskografia > Albumit

Breed 77 (2001)
Cultura (2004)
In My Blood (En Mi Sangre) (2006)
Un Encuentro (2007)
Insects (2009)
The Evil Inside (2013)
Diskografia > Singlet

Karma (2001)
La Ultima Hora (2003)
The River (2004)
World's on Fire (2004)
Shadows (2005)
Alive (2006)
Blind (2006)
Look at M Now (2007)
El Mundo en Llamas (2008)
El Rio (2008)
Wake Up (2009)
Zombie (2009)
Drown (2013)
Bring on the Rain (2013)
Diskografia > EP:t

The Message (1998)
Vol. 1 (1999)
La Ultima Hora (2003)
Shadows (2005)
Under The Skin (2012)
Diskografia > Musiikkivideot

"Karma" (2001)
"La Última Hora" (2003)
"The River" (2004)
"World's on Fire" (2005)
"Shadows" (2005)
"Blind" (2006)
"El Mundo en Llamas" (2008)
"El Rio" (2008)
"Wake Up" (2009)
"Zombie" (2010)
"Bring On the Rain" (2013)
"Fear" (2013)
"A Matter Of Time (Acoustic)" (2021)
Bob Avakian

Bob Avakian (1980)
Bob Avakian (s. 7. maaliskuuta 1943) on yhdysvaltalainen poliitikko. Hän on johtanut Yhdysvaltain Vallankumouksellista kommunistista puoluetta järjestön perustamisesta (1975) lähtien. Avakian on julkaissut useita kommunismin teoriaa käsitteleviä kirjoja. Hänet tunnetaan ateistisena ajattelijana, ja hän argumentoi uskontoja vastaan teoksessaan Away With All Gods! Unchaining the Mind and Radically Changing the World.
Avakianin nykyisin johtama marxilais-leniniläis-maolainen puolue syntyi hänen aiemmin perustamansa Revolutionary Unionin pohjalta. Hänellä oli myös läheiset siteet mustiin panttereihin.
Aiheesta muualla

Viralliset sivut (englanniksi)
DNG

DNG (Digital Negative) on Adoben tiedostomuoto, joka on suunniteltu vaihtoehdoksi digitaalikameroiden käyttämälle raw-tiedostomuodolle. Ammattilaiset ovat kritisoineet raw-muotoa johtuen useista suljetuista muodoista, joihin ei ole dokumentaatiota. DNG on pyrkimys normalisoida raakakuvalle käytetty tiedostomuoto. DNG-muodot määrittely on julkisesti saatavilla Adoben verkkosivuilta.
DNG-muodon samankaltaisuuteen TIFF version 6.0 kanssa on kiinnitetty huomiota sekä yhteensopivuuteen TIFF/EP-muodon kanssa. DNG-määrittelyn mukaan se voi noudattaa yhtäaikaa TIFF/EP-standardia, mutta se ei ole vaadittua.
Big Barda

| Big Barda |
| --- | --- |

Luoja(t):  Jack Kirby
Kustantamo:  DC Comics
Ensiesiintyminen:  Mister Miracle nro 4 (lokakuu 1971)
Henkilötiedot
Oikea nimi:  Barda Free
Status:  jumalsankari
Pituus:  213 cm
Paino:  89 kg
Ryhmäsidokset:  New Gods Oikeuden Puolustajat
Edelliset ryhmäsidokset:  Female Furies
Voimat:  yli-inhimillisen vahva, kestävyys, reaktiot, energian manipulointi
Suhteet
Sukulaiset:  Mister Miracle (aviomies)
Big Barda on DC Comics -kustantamon sarjakuvissa esiintyvä supersankari. Jack Kirbyn luoma hahmo esiintyi ensimmäisen kerran vuonna 1971 Mister Miracle -sarjakuvalehden numerossa 4.
Big Bardan mallina Kirbylle oli Playboy-tyttö Lainie Kazan, joka tunnetaan sittemmin Nanny-televisiosarjan Frieda-tätinä.
Sarjakuva

Barda syntyi noin 250 vuotta sitten Apokolipsissa ja joutui lapsena Granny Goodnessin sieppaamaksi, joka harjoitti hänet sotilaaksi. Kasvettuaan aikuiseksi Granny nosti hänet johtamaan Female Furies ryhmää, joka koostui pelkästään naissotilaista. Myöhemmin Darkseidin yllätyshyökkäyksen aikana Barda tapasi Darkseidin adoptiopojan Scot Freen alias Mister Miraclen. Barda aavisti miehen olevan rauhaa rakastava ja rakastui häneen. Barda päätti ottaa tämän myötä riskin ja liittyi Himonin kapinallisten ryhmään, jotka auttoivat Scott Freeta pakenemaan Maahan. Lopulta Barda jätti Grannyn ja Female Furiesin matkatakseen Maahan Freen luokse. Barda menee lopulta Scott Freen kanssa naimisiin, joka päättää työskennellä kahlekuninkaana ja ottaa esiintymisnimekseen Mister Miracle.
Sittemmin Barda seurasi useita vuosia Scottin ja hänen apulaisensa Oberonin kiertueita ja päätti lopettaa supersankaritouhut muutettuaan Baileyn, New Hampshireen. Normaalista elämästä ei kuitenkaan tullut mitään ja pariskunta muutti Greenwich Villageen, New Yorkiin, jossa Barda perusti itsepuolustuskoulutuksen naisille nimeltä New Female Furies. Samalla tavallisen kotielämän ohella hän päätti jatkaa supersankarin seikkailuja Oikeuden Puolustajien kanssa, mikäli he tarvitsisivat häntä.
Taisteluissa Barda käyttää Apokoliptista taistelupanssaria, mikä parantaa hänen jo ennestään vaikuttavaa kestävyyttään. Lisäksi Barda hallitsee korkean teknologian asetta, nimeltään "Mega-Rod". Tämä ase voi luoda puomiputkia teleportaatioon pitkiä matkoja, kuljettaa hänet korkealle ilmaan ja vapauttaa energiaräjähdyksen, joka pystyy kaatamaan jopa Teräsmiehen kaltaisia ​​voimakkaita olentoja. Rajoitetun ajan Mega-Rod voi myös lisätä yksilön painovoimaa. Granny Goodnessin kouluttamana entisenä Female Furynä Barda on mestari taistelija miekkailun ja raa'an tappelun suhteen, mikä yhdessä hänen raakaan voimansa ja karkeutensa kanssa tekee hänestä välittömän vastineen Ihmenaiseen.
Samannäköinen hahmo nimeltä Little Barda esiintyi Teinititaanien jäsenenä tarinassa 52 #21; hahmo lähtee ryhmästä samassa numerossa. Hänen suhdetta Big Bardaan ei tunneta, vaikka hän pakeni Apokolipsista Power Boyn kanssa.
Big Barda tapetaan Death of the New Gods -lehden ensimmäisessä numerossa; hänen hautajaiset tapahtuvat sarjan toisessa numerossa. Myöhemmin Infinity-Man paljastetaan tappajaksi. Hän oli teurastanut kaikki "uudet jumalat" jumalien uuden aikakauden uudelleen käynnistämisen nimissä.
Muissa medioissa > Animaatio > Batman of the Future

Big Barda esiintyi ensimmäisen kerran animaationa vuonna 2000 Batman of the Future animaatiosarjan kaksiosaisessa jaksossa "The Call". Hahmon äänenä toimi Farrah Forke.
Barda kuului noin 50 vuotta tulevaisuuteen sijoittuneessa sarjassa Oikeuden Puolustajiin, johon kuuluivat myös Teräsmies, Sotahaukka, Vihreä Lyhty ja Vesityttö. Teräsmies toi Batmanin ryhmään mukaan, johon Barda ei aluksi luottanut. Ei edes silloin, kun Batman esitti todistusaineistoa, jonka mukaan Teräsmies on ollut syypää ryhmän sabotoimiseen ja erityisesti Sotahaukan oletettuun kuolemaan. Batmanin pelastettua ryhmän ja saatuaan selville Starron manipuloineen Teräsmiestä, Barda myöntää erheensä ja hyväksyy Batmanin uutena jäsenenä ryhmään, joka kuitenkin kieltäytyy kutsusta.
Muissa medioissa > Animaatio > Batman – pelottomat

Big Barda esiintyi vierailevassa roolissa Batman – pelottomat -sarjan jaksossa "The Last Bat on Earth", 19. kesäkuuta 2009, jossa hahmon äänenä toimi Diane Delano. Hahmolla oli hyvin pieni rooli, kun hän kritisoi Mister Miraclea hyväntekeväisyystempun jälkeen laiskuudesta kotitöitä kohtaan.
Muissa medioissa > Animaatio > Superman/Batman: Apocalypse

Julianne Grossman ääninäytteli Big Bardaa animaatioelokuvassa Superman/Batman: Apocalypse vuonna 2010.
Teräsmies, Ihmenainen ja Batman pyysivät apua Bardalta, pelastaakseen Teräsmiehen serkun Karan. He matkaavat Bardan siirtymälaitteella Apokolipsille, jossa ryhmä hajaantuu. Barda matkaa jalan Ihmenaisen kanssa ja kaksikko löytää tiensä gladiaattoriareenalle, jossa hän kohtaa entisen ryhmänsä Female Furiesin, sekä Granny Goodnesin. Vaikean taistelun päätteeksi kaksikko onnistui kukistamaan vihollisensa ja sieppaamaan Granny Goodnesin, jonka he vievät Darkseidin luokse, jossa Teräsmies ja Batman odottavat Karan kanssa. Myöhemmin Barda nähdään elokuvan lopussa kuuntelemassa Teräsmiehen puhetta, jossa hän samalla esittelee Karan Terästyttönä.
Muissa medioissa > Animaatio > Justice League Action

Big Barda esiintyy animaatiosarjassa Justice League Action, jossa häntä ääninäyttelee Laura Post.
Muissa medioissa > Animaatio > Young Justice

Big Barda esiintyi animaatiosarjassa Young Justice, jossa häntä ääninäytteli Grey Griffin. Sarjassa selviää, että Barda ei ole vielä täysin eronnut Female Furies ryhmästä.
Muissa medioissa > Animaatio > DC Super Hero Girls

Big Barda esiintyy vuoden 2015 nettisarjassa DC Super Hero Girls ja sarjan pohjalta tehdyissä elokuvissa DC Super Hero Girls: Super Hero High, DC Super Hero Girls: Hero of the Year, DC Super Hero Girls: Intergalactic Games ja DC Super Hero Girls: Legends of Atlantis, joissa häntä ääninäytteli Misty Lee. Sarjassa Big Barda erottuaan Female Furies ryhmästä hyväksyttiin supersankarien koulun oppilaaksi.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 2000 2005 | Farrah Forke | Batman of the Future Justice League Unlimited |  |
| 2009 | Diane Delano | Batman – pelottomat |  |
| 2010 | Julianne Grossman |  | Superman/Batman: Apocalypse |
DNB

DNB tai Dnb voi olla lyhenne aiakin seuraavista:
De Nederlandsche Bank, Alankomaiden keskuspankki
Deutsche Nationalbibliothek, Saksan kansalliskirjasto
DNB, nykyinen norjalainen pankki
Den norske Bank, entinen norjalainen pankki
Dictionary of National Biography, 1800-luvun lopulla julkaistu brittiläinen elämäkerrasto
Drum’n’bass, elektronisen musiikin tyylilaji
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DNB”, voi hakea sivunnimihaulla, laajalla sivunnimihaulla tai tekstihaulla.
DNF (paketinhallintajärjestelmä)

| DNF |
| --- | --- |
 DNF Fedora versiossa 26.
Kehityshistoria
Vakaa versio:  5.2.4.0 (26. kesäkuuta 2024) ja 4.21.1 (15. elokuuta 2024)
Tiedot
Lisenssi:  GPLv2
Aiheesta muualla
Verkkosivusto
DNF (Dandified YUM) on RPM-pohjaisiin Linux-jakeluihin tarkoitettu pakettienhallintaohjelmisto. DNF oli mukana koekäytettävässä muodossa Fedora versiossa 18 ja on ollut sen oletuksena versiosta 22 lähtien.
DNF tukee pakettien riippuvuuksien hallintaa sekä pakettivarastosta lataamista.
Channa baramensis

| Channa baramensis |
| --- | --- |
 Kuvassa lähisukulainen Channa andrao
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  baramensis
Kaksiosainen nimi
 Channa baramensis  Steindachner, 1901 
Katso myös
   Channa baramensis Wikispeciesissä   Channa baramensis Commonsissa 
Infobox OKNimi-testi OKIUCN-testi OK: 
Channa baramensis on käärmeenpäiden (Channidae) heimoon kuuluva kalalaji. Franz Steindachner kuvaili lajin tieteelle vuonna 1901.
Elinympäristö ja levinneisyys

Laji elää trooppisissa olosuhteissa.